ming030890/wiki-yue-high-quality huggingface dataset:
劉錫祥拼音

劉錫祥係一個廣東話拼音方案，由劉錫祥喺1972年所寫嘅 Elementary Cantonese 發展出嚟，教外國人學粵語，但唔及得耶魯粵語拼音咁多人學。劉錫祥拼音嘅特別就係用數字當音符寫喺音節嘅右上角（用細字），以其他拼音方案，例如粵拼，都將數字寫喺右邊（用大字）。

韻母
劉錫祥拼音將 /ɵ/ 同 /ʊ/ 都寫成一組（u），而其他拼音方案都會將/ɵ/ 同 /œ:/ 寫成一組（耶魯粵拼用 eu）， /ʊ/ 同 /u:/ 寫成一組（耶魯粵拼用 u）。

聲調
劉錫祥拼音用數字當音符寫喺音節尾嘅右上角。
1° 表示陰去。如果 ° 喺其他聲調出現就表示讀陰去，但係陰去唔係佢原本嘅聲調。
如果 * 唔係喺第二聲出現就表示讀陰上，但係陰上唔係佢原本嘅聲調。

處處聞啼鳥。Chue3 chue3 man4 tai4 niu5.

出處
初級粵語課本 1（Elementary Cantonese Vol.1），劉錫祥，香港區域市政局，ISBN 2200001093270。
劉鐵

劉鐵（簡化字：刘铁，1971年8月1號—）係中華人民共和國籃球員同籃球教練，喺內蒙古興安盟烏蘭浩特出世，球員時期司職前鋒，效力過內蒙古體工隊、空軍隊、北京奧神隊、山東隊同新疆隊，2007年退役。而家係全國男子籃球聯賽球隊香港金牛主教練。
噍

噍（讀趙 ziu6，又讀zeu6），又寫𡁻，係動物用牙將嘢食咬碎嘅過程，通常都係為咗食嘢‎，亦係消化過程嘅頭一步。有少數情況噍完唔會吞落肚，譬如噍香口膠。
噓音h

喺法文裡邊，噓音h（法文：le ‹h› aspiré）係字母H嘅兩種「發音」方式之一，對應嘅國際音標係/ʔ/。根據法文發音規則，以噓音h開頭嘅詞唔可以同前邊個詞連讀。例如ces hamacs（「爾啲吊床」）嘅發音係/seamak/，而唔係/sezamak/。
從辭源學角度來講，絕大部份以噓音h開頭嘅法文詞，都係來自日爾曼語族嘅語言嘅。
噗浪

噗浪（英文：Plurk）係一個社交網站同微型網誌服務。噗浪家下有廿幾種唔同語言嘅介面，功能同Twitter相似。
噗浪喺臺灣嘅影響重大過Twitter，有好多藝人同埋政治人都喺噗浪開咗戶口。[未記出處或冇根據]
噝音

噝音（粵拼：si1 jam1；英文：Sibilant）係輔音嘅一類，發出呢類音嗰陣氣流會喺窄道之間摩擦，同時條脷會拉長，將氣流帶到去牙最尖嘅位，衝擊牙嘅背面，造成更高頻率嘅湍流，產生強烈、嘈雜嘅聲。
噢！運動主持都要選

《噢！運動主持都要選》（英文：The Sports Hosts）係香港MakerVille為2024巴黎奧運製作嘅配套選秀節目，由強尼、梁業同吳保錡主持，2024年7月22號到7月26號逢禮拜一到五22:30-23:00喺香港電視娛樂ViuTV播。節目目標係選出新世代體育節目主持人。

軼事
呢個係ViuTV搬離九展錄影廠前最後一個喺嗰度正式錄製嘅節目。
勞嘉怡

勞嘉怡（英文：Yuki Lovey，1991年3月16號—），香港女歌手、主持 ，花名「港版陳綺貞」。

簡介
勞嘉怡由細學鋼琴，大個開始學結他，亦都曾經將自彈自唱嘅歌擺上互聯網。佢畢業喺東華三院羅裕積小學同埋香港管理專業協會李國寶中學，喺香港中學會考度攞到14分。喺香港浸會大學視覺藝術系畢業後，喺2013年畀唱作人何兆基賞識，加入樂隊壞碑唇，分別以唱作歌手同畫畫導師兩份工搵食。
2014年勞嘉怡以藝名「Yuki Lovey」推出自己嘅歌，曲風以電子音樂結合迷幻為主，並表示以做自己鍾意嘅音樂為先。
勞動經濟學

勞動經濟學（英文：Labor economics）係經濟學嘅一個分支，研究市場入面僱傭勞動形成嘅動態變化過程。
勞工及福利局

勞工及福利局（英文：Labour and Welfare Bureau，簡稱LWB）係中華人民共和國香港特別行政區政府嘅決策局之一，專責扶貧、勞工、人力同福利政策。響2007年7月1號成立，現任局長係孫玉菡。

2002年7月1號開始實行主要官員問責制，局長由公務員改為政治任命。
勞工界功能界別

勞工界功能界別係香港立法會其中一個功能界別，選民嚟自註冊工會。
勞基梳

勞基梳（粵拼：lou4 gei1 so1，英文：Luke Shaw，1995年7月12號—）係個英國足球員，司職後衛，而家效力緊英超波隊曼聯。

葳蕤史
呢節要加長。
勞工供應

勞工供應（英文：labor supply）喺經濟學上係指一個經濟體入面工人喺特定嘅人工之下願意工作嘅時數總量。

行為研究
用動物做嘅研究可以對勞工供應嘅問題有所啟示。想像一個噉嘅實驗：個研究者搵一柞白鴿返嚟，唔俾佢哋食嘢一陣，等佢哋肚餓（想要嘢食）；跟住將啲白鴿（每一隻分別）擺喺一個實驗盒入面，俾隻白鴿喺個籠裏面自由噉探索，個籠有個掣，每當隻白鴿啄個掣，就會有嘢食；隻白鴿通常會好快噉發現呢一點，並且學識定時定候去啄個掣。喺呢個環境之下，「啄個掣」嘅動作可以想像成工作（要用能量同時間），「嘢食」嘅獎勵可以想像成賺到嘅錢（個體消耗能量同時間所得嘅獎勵），個研究者仲可以調較獎勵嘅特徵，而「件嘢食有幾大嚿」就可以想像成賺到嘅錢有幾多。
事實係，喺白鴿實驗嗰度可以觀察到好多喺人類經濟行為當中嘅行為，例如實驗顯示，當個研究者特登減少獎勵（將啄個掣得到嗰件嘢食嘅大細減少）嗰陣，白鴿通常會啄少個掣，甚至乎突然間唔啄（一般認為，件嘢食細嚿咗理應會令到隻白鴿要啄多啲個掣先可以食胞），呢種行為現象被指係好似人類嘅工作行為－人類嘅工人喺人工俾人減嗰時，會變到冇咁落力做嘢，甚至會罷工。
勞動階層

勞動階層（粵拼：lou4 dung6 gaai1 cang4，Working class）包括從事有薪或者帶薪勞動，特別係從事體力勞動同工業工作嘅人，係社會階級嘅一種。
匈牙利舞曲

匈牙利舞曲（英文：Hungarian Dances；德文：Ungarische Tänze）係由德國作曲家布拉姆斯喺 1879 年搞掂嘅一系列總共廿一首舞曲，基於查達斯等嘅匈牙利土風舞曲，長度由得嗰 1 分鐘咁短至到 5 分鐘長都有。
匈牙利舞曲係布拉姆斯最受歡迎嘅作品之一，當中匈牙利舞曲第五首（No. 5）嘅旋律响廿一世紀初可以話係家傳戶曉咁滯。
匈牙利國會大廈

匈牙利國會大廈係匈牙利一座議會建築，喺布達佩斯，喺1904年起好，係匈牙利國民議會嘅辦公地方。
匈牙利文

匈牙利文、匈牙利話（Magyar）係種烏拉爾語系芬蘭－烏戈爾語族烏戈爾語支嘅語言，主要係匈牙利官方語言，而羅馬尼亞、斯洛伐克、烏克蘭、塞爾維亞、克羅地亞、奧地利同斯洛文尼亞都有唔少人用。
匈牙利文維基百科

匈牙利文維基百科係維基百科協作計劃嘅匈牙利文版，由非牟利組織──維基媒體基金會維持負責。家下係各語言嘅維基百科計劃中，規模排名響30名以內（跟文章數量計），有超過20萬篇文。
匈牙利旗

匈牙利旗，係代表匈牙利嘅旗。旗長闊比例1:2，上中下分別係綠、白、紅三隻色。
匈牙利王國

匈牙利王國係匈牙利古時一個王國，喺1000年到1918年同埋1920年到1946年存在。
匈牙利福林

匈牙利福林（Magyar forint）係匈牙利嘅法定貨幣，1946年開始用。
匈牙利克朗

匈牙利克朗（magyar korona）係種已經唔再用嘅貨幣，1919年至1926年喺匈牙利用。
匈牙利足球代表隊

匈牙利足球代表隊係代表匈牙利嘅足球隊，由匈牙利足球總會打理，會出席國際足球賽事好似世界盃同歐洲國家盃咁。
四季豆

四季豆（粵拼：sei3 gwai3 dau2；學名：Phaseolus vulgaris），又叫龍牙豆（lung4 ngaa4 dau2）、短豆角（dyun5 dau6 gok3），係豆科菜豆屬嘅攀援草本植物，原產中美洲及南美洲，如今世界各地都有種來食。
佢亦係常見嘅菜。考古發現，祕魯同墨西哥，至少二千年前就有種。

樣
荳長，身而窄。
四小時生活圈

《四小時生活圈》（4-Hour Living Circle）係香港奇妙電視製作嘅資訊節目，由2018年1月28號到4月8號逢禮拜日22:30－23:30喺奇妙77台首播。七位主持分別會介紹五個鄰近香港嘅地區嘅生活。
四層扭計骰

四層扭計骰（英語：Rubik's Revenge）係4×4×4立方體結構嘅扭計骰，由彼得·塞波斯坦尼發明。四層扭計骰起初叫做「Sebesteny」扭計骰，後尾喺生產嗰時定名為「Rubik's Revenge」嚟吸引扭計骰發燒友，因為「Rubik's Revenge」喺英文有報仇嘅意思。
同普通扭計骰唔同嘅係，四階扭計骰冇每面唔郁嘅中心方塊，所以四階扭計骰嘅復原方法與眾不同，要先復原中心塊同成對嘅邊塊形成一個大型嘅三階扭計骰，再用原來嘅方法復原。
四寶雞扎

四寶雞扎，簡稱雞扎，係廣東點心嘅一種，用腐皮或淮山卷成一塊雞肉、一塊火腿、一塊魚肚同埋一塊冬菇。加調味後放入蒸籠度蒸熟就食得。
四季香

四季香（粵拼：sei3 gwai3 hoeng1；學名：Murraya paniculata）；第個名係七里香（cat1 lei5 hoeng1）、九里香（gau2 lei5 hoeng1）、十里香（sap6 lei5 hoeng1）、千里香（cin1 lei5 hoeng1）、萬里香（maan6 lei5 hoeng1）、萬年青仔（maan6 nin4 cing1 zai2）；喺英文嗰邊嗌「Common jasmine orange」、「mock orange」、「Orange Jasmine」、「Orange jessamine」；佢係芸香科四季香屬嘅常綠灌木或喬木仔，原產地喺亞洲嘅南邊，而家喺日本琉球、菲律賓、印尼、馬來西亞、斯里蘭卡、印度、澳洲、中國嘅海南、廣東、福建同廣西、貴州、雲南、湖南四省南邊都可以搵到佢。呢種植物大多數生喺海拔比較高嘅山地疏林或密林入面或低地嘅丘陵地嗰度。呢樖嘢重係個香花樹種。

形態
呢種植物一般有1——10米高到，最高嗰時可以去到12米。樹幹同細枝都係淡黃灰或灰白色，有小小光澤，冇毛，分枝細長且多，而細枝係圓柱形，橫切面係鈍角三角形，底邊同圓弧形差唔多，木質比較硬。而樹葉方面，佢係奇數羽狀複葉嘅互生品種，一般係3——5嚿樹葉，而7嚿樹葉唔係冇，不過比較少。而葉頂比較狹長，逐漸噉尖落去嘅樣、有時短尖或稍微凹咗落去。而基部同圓形或闊嘅楔形差唔多，樹葉係紙質或厚紙質品種，表面深綠色，有光澤，背面青綠色，生咗好多又密又麻嘅腺點出嚟。而花係聚傘花序，一般生喺樹頂或樹枝叉嗰度，而花嘅數量方面，大多數係＜10朵；有時開到＞50朵都有，但比較少見。而花係白色嘅單花品種，好似星星噉嘅樣，而且都幾香吓。而花瓣係4——5嚿，一般係狹長嘅橢圓形或倒披針形，白色或淺黃色；呢種植物一般喺每年4——9月開花。而果嘅方面，佢一般係漿果嘅品種，好似個蛋形或橢圓形，先端比較尖，熟咗嗰時係橙黃到朱紅色嘅品種。而佢嘅果一般有1——2粒核；皮有棉質毛響度。呢樖嘢一般喺每年9——12月結果。

適應環境
呢種植物鍾意喺暖又濕嘅氣候嗰度生，但唔禁（kam1）凍。

用途
呢種植物唔單止可以用嚟做盆景同庭院植物之外，佢嘅葉同帶葉嫩枝都可以做藥，有祛風除濕、行氣活血、散瘀止痛、解毒等呢啲功效。另外，佢嘅花可以提取香油做香水、花同熟咗嘅果都可以食得，而曬乾咗啲花可以做茶。

有關嘅書
貴州植物誌 第276-278頁
《《中國藥用植物圖鑒系列之一 南方藥用植物圖鑒》》。王玉生、蔡岳文。汕頭大學出版社。2007年 月。頁 第118頁。ISBN 978-7-81036-859-9。 {{cite book}}: Check date values in: |year= (help)
《《香港盆栽》》。綠川晴。萬里機構。2008年 月。頁 第216-217頁。ISBN 978-962-14-3781-5。 {{cite book}}: Check date values in: |year= (help)
《《當代藥用植物典 4》》。蕭培根。香港賽馬會中藥研究院。2007年 月。頁 第330頁。ISBN 978-988-99226-3-4。 {{cite book}}: Check date values in: |year= (help)
《《常用中藥材鑑別圖典》》。趙中振、陳虎彪。萬里機構。2010年月。頁 第250頁。ISBN 978-962-14-4150-8。 {{cite book}}: Check date values in: |year= (help)
四川劉德華板鴨店

四川劉德華板鴨店係中國四川省都江堰市一間賣四川板鴨嘅地道食肆，由一位近70歲嘅阿伯劉德華創業，係中華老字號。

事件
2010年3月，香港劉德華告「正宗劉德華板鴨店」侵權。香港劉德華個代理人亨泰環宇有限公司，出信問四川劉德華板鴨店，用佢個名賣板鴨有冇搞錯，乜嘢理由。呢件疑似名人個名俾人侵權事件，成為香港報紙同埋網友討論話題。而四川劉老伯收律師信，覺得好難受  。
四季海棠

四季海棠（粵拼：sei3 gwai3 hoi2 tong4；學名：Begonia × semperflorens-cultorum）係海棠科秋海棠屬嘅長年生肉質草本植物，原產巴西。

用途
植株好多時用嚟當成花卉嚟畀人睇。
唐明街

唐明街（英文：Tong Ming Street）係香港新界西貢區將軍澳新市鎮一條街，連接住寶順路同寶康路，約莫600米長，喺將軍澳市中心北面，1998年通車。
唐景崧

唐景崧（1841年—1903年），字維卿，係大清官員，廣西桂林灌陽人，打過中法戰爭有功，之後做咗最尾一任臺灣巡撫。光緒廿一年（1895年），大清跟《馬關條約》將臺灣割讓畀大日本帝國，唐景崧喺5月25號被擁立做臺灣民主國嘅總統，年號「永清」，直到6月3號日軍攻陷基隆，唐景崧著草去廈門，最後喺家鄉桂林鬱鬱而終。
唐曉詩

唐曉詩（粵拼：tong4 hiu2 si1），係臺灣女歌手。

經歷
佢跟臺灣音樂家李泰祥拜師學藝。1983年5月25號，佢發行《唐曉詩專輯》專輯。1988年3月22號，佢發行《上了你癮》專輯。
唐曉詩專輯

《唐曉詩專輯》係臺灣歌手唐曉詩出嘅專輯。

簡介
呢隻唱碟收錄咗10隻歌。
唐明街公園

唐明街公園（英文：Tong Ming Street Park）係香港一個公園，位於新界將軍澳唐明街，佔地約1.4公頃，屬於天晉發展項目嘅一部分，由港鐵公司同新鴻基地產興建，並交由康樂及文化事務署負責管理。公園分兩期興建，由2011年中旬開始興建，至2012年底竣工，喺2013年3月22號開放畀公眾。
公園第一期主要係園景花園，有一條斜道，長約195米，由唐明街地面入口延伸至PopCorn商場一樓嘅演薈廣場，喺唐賢里同唐德街亦設有入口，多個位置鋪有多用途草坪，近唐德街地下設有長者健身站。而第二期主要係兒童遊樂場，設有洗手間，並連接旁邊嘅唐明街休憩處。

另外，公園原定計劃喺中間興建一條行人天橋連接尚德廣場（依家叫TKO Spot）二樓天橋同PopCorn演薈廣場，呢條行人天橋由路政署負責興建。而路政署喺2012年6月回覆西貢區議會，話條行人天橋嘅工程動工時間表預計喺公園平台工程完成後開展。但公園至今已經開放超過一年，路政署於2014年2月再回覆區議會，指該署已為行人天橋嘅擬議工程計劃進行詳細設計，並按照一般工務工程計劃嘅程序推展，所以未有落實動工時間表。至2016年底先開始動工。呢條行人天橋喺2019年10月落成並啟用。
公園斜道全貌
公園一角
斜道中央設草坪
唐賢里入口
唐書琛

唐書琛（英文名：Susan）係香港女填詞人，係香港女導演唐書璇堂妹，中華民國滇系軍閥唐繼堯孫女。著名作品香港電影《西遊記大結局之仙履奇緣》插曲《一生所愛》。

經歷
美國某大學畢業，返香港嚮堂哥唐書琨服裝布料設計部做嘢
1983年開始填詞，作品主要由老公盧冠廷作曲同主唱。作品似散文、圍繞貞忠情感。
唐朝畫

唐朝畫係指唐朝嘅畫藝。喺隋唐朝期間嘅唐人一路有畫畫，而且呢個時期嘅畫有明顯嘅特色：唐朝畫當中其中一樣最出名嘅係人物畫，喺呢個時期嘅名作有《虢國夫人遊春圖》等，而且呢個時期啲作品所畫嘅人物好多變，由皇帝以至仕女或者軍人都有；除此之外，據講唐朝畫另一個特點係開始多咗山水畫，而且經已明顯受到道家同佛家思想影響，出現「畫靈魂而非執著畫實相」嘅特性。
《虢國夫人遊春圖》
唐本忠

唐本忠（1957年2月—），係香港親中派政治人物兼科技創新界人士，中國高分子化學家，香港科技大學化學系講座教授，湖北潛江出世，祖籍湖南津市。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
唐梓恩

唐梓恩，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
反三合會行動組

反三合會行動組（英文：Regional Anti Triad Unit，俗名反黑組）係香港警務處單位，隸屬各個香港警察總區嘅刑事總部，但就同有組織罪案及三合會調查科無從屬關係。呢個單位主要負責執法反三合會。
反中子

反中子（英文：antineutron）係中子嘅反粒子。
友鄰路

友鄰路（粵拼：jau5 leon4 lou6）係中國廣東廣州嘅四條南北走向道路，喺海珠區新市頭。

史
早期時廣州冇呢條馬路，自從2004年赤崗地區搞路網時順手起，直到2006年先至起好。

敘述
馬路分開咗4條，闊13m，雙向2車道。但每條路都唔相連。其中友鄰一路長約276m；友鄰二路長約207m；友鄰三路長約195m；友鄰四路長175m。除咗友鄰四路喺藝景路同新市頭路口嘅交界開始，一直去到友和路之外。其它都係從藝景路開始，一直去到藝洲路為止。
反例

喺邏輯學同相關領域上，反例（英文：counter example）係指「唔跟從某一條普遍定律嘅例子」。
用反例嚟做反駁嘅做法係噉：
A 君提出咗句主張，句主張往往係「X 冚唪唥都有 Y 呢樣特性」（普遍定律）噉嘅樣；
B 君提出一個反例，「有一件物體，件物體屬於 X 但冇 Y 呢樣特性」，表明咗 A 君嗰句主張唔係真確嘅。
舉個具體例子，想像而家有人提出咗「質數冚唪唥都係單數」（普遍定律）噉嘅一句主張，然後有人作出反駁，指出 2 呢個數唔係單數但同時又係一個質數，所以 2 呢個數字就係「質數冚唪唥都係單數」呢個諗法嘅一個反例，而呢個反例嘅存在表示「質數冚唪唥都係單數」呢句主張係唔真確嘅。

問題
呢個表唔完整，歡迎加料。
有好多出名嘅哲學問題都用咗反例，例如：
知識論講到嘅葛提雅問題
反一中連線

反一中連線係一個政治派別，屬於民進黨一個未被公認嘅派系。
反中華人民共和國

反中華人民共和國，又叫做反中、反中國、反中國因素及反陸，係講對於中華人民共和國嘅厭惡同反感情緒，反對呢個政府嘅所作所為、社會制度同埋對外影響力。對中國大陸政府嘅反感，可能延伸去到對於佢哋人民言論同行為嘅反感。
反人類罪

反人類罪，又叫做危害人類罪，係一種由某個權力推行嘅系統性咁違反人權嘅罪行，通常都係由一個國所犯。同戰爭罪唔同，反人類罪喺戰爭同和平時期都有機會犯。反人類罪一定唔可以係一次性或者獨立事件，而係需要有系統性嘅成分。呢啲唔一定要係明確嘅政策，只需要係暗地裏受政權保護已經足夠成立做反人類罪。
第一次有反人類罪被檢控，係喺紐倫堡審判期間，針對納粹德國嘅猶太人大屠殺政策。自從世界人權宣言喺1948年寫低咗，已經成爲咗一個國際人權嘅標準。除咗納粹德國之外，犯過反人類罪嘅政權仲有盧旺達、塞拉利昂、紅色高棉、同南斯拉夫等等。
奇怪嘅係，到依家都只係有成立咗國際刑事法院嘅羅馬規約，而反人類罪到今時今日，都冇一個國際性嘅定義，所以有唔少組織都喺度提議正式用條約嘅方式嚟成立一個標準定義。雖然係咁，不過大家一般都有一個大概嘅範圍，通常任何嘅侵略罪、戰爭罪、謀殺、大屠殺、種族滅絕、種族清洗、驅逐出境、國家恐怖主義、奴隸制、酷刑、强奸、政治迫害等等，只要係系統性咁實行，就會算係反人類罪。
反作用力

反作用力，又叫抗力，係牛頓第三運動定律提到嘅一種力。當力量落喺一件物體嗰陣（叫作用力），物體必然會產生出第個大細相等，但方向相反嘅力，呢個就係反作用力。
北寧市

北寧市（越南文：Thành phố Bắc Ninh／城庯北寧）係越南北寧嘅省會，亦係呢個省嘅文化、經濟同埋行政中心。面積有82.60平方公里，2018年嗰陣有223,616人喺度住。
北宋

北宋（粵拼：bak1 sung3；960年—1127年），係宋朝嘅前半段。響中國史入便經常同宋朝嘅下半段南宋夾埋一齊，當做一個朝代。

疆土
北宋統治黃河流域同埋南部嘅一啲地區，東邊、南邊直到大海；北部邊界響今海河、河北霸縣、山西雁門關一線，同遼國交界；西北邊界響而家陝西橫山、甘肅東部、青海湟水一線，同西夏交界；西南邊界響岷山、大渡河一線，同吐蕃、大理交界；南部響而家廣西地區同越南交界。

開國初期
内文：陳橋兵變
趙匡胤未做皇帝之前係後周嘅殿前都點檢（禁軍大將），手握兵權。後嚟周世宗英年早逝，由佢只有七歲個仔柴宗訓繼位，即周恭帝。960年，趙匡胤受命抵抗遼同北漢嘅入侵，響路經陳橋驛嗰陣，手下發動兵變，將黃袍加落趙身上。趙於是就返去首都開封，叫恭帝退位，正式登基，開創宋朝，史稱北宋。
北宋雖然成功立國，但只係當時中原嘅其中一國，仲有成六個其他國家。趙匡胤非常希望可以統一中國，就採用「先南後北」嘅戰略，先解決實力較弱、物資較豐富嘅南方政權。響收復咗南平、後蜀、南漢、南唐之後，976年趙匡胤突然死咗，由細佬趙光義繼位（據傳光義為求皇位而殺死大佬），即宋太宗。
太宗之後承繼「先南後北」嘅戰略，陳洪進同埋錢弘俶先後響978年歸降北宋，979年又收復咗吳越同北漢。承接住個氣勢，佢打算一舉北上、收復埋燕雲十六州，但係多次嘅征戰都以失敗結束。最後佢放棄征戰。

澶淵之盟
太宗死後由大仔趙恆繼位，即宋真宗。遼一直響同宋嘅邊境搞搞震，但出於太宗之前嘅征戰失敗，宋室唔夠膽打。景德元年，遼大舉入侵北宋，直入澶州。真宗響宰相寇準力勸之下親征，宋軍響見到皇帝親征後果然士氣大振，射死遼國大將蕭撻凜。遼軍睇到連主帥都死咗後，認為呢場仗打唔過，就同宋室議和。最後兩國成為「兄弟」，宋每年畀遼廿萬匹絹、十萬兩銀。史稱「澶淵之盟」。
澶淵之盟後，唔單止開啟咗遼宋貿易，仲令北宋幾十年嚟再冇同遼打仗，人民生治慢慢好咗起嚟，即「咸平之治」。

慶曆新政
真宗死後，由趙禎繼位（即宋仁宗）、劉太后主政。劉太后死咗之後，仁宗終於可以親政，但係當時北宋面臨好多麻煩：軍隊支出寵大、外患嚴重、對外戰爭輸多過赢、朝廷架構膨脹等。加上李元昊響1038年稱帝、建立夏，但宋室唔承認，結果爆發戰爭，最終北宋因為打輸仗而每年要交多啲歲幣畀西夏。
希望改變現狀嘅仁宗，於是任用范仲淹、呂夷簡、富弼、包拯、韓琦等等大臣推行改革，史稱「慶曆新政」。呢個變法取得非常好嘅成果。但由於一班守舊派大臣反對新政，於是抵毀話范仲淹等人組成朋黨。仁宗最後失去耐性，罷免范仲淹參知政事一職，新政失敗。
1063年，仁宗病死，英宗繼位。英宗在位期間力圖中興，又任命司馬光設局專修《資治通鑑》。但英宗響1067年早死，繼位嘅係佢個大仔宋神宗趙頊。

熙豐變法
神宗繼位之後，面對嘅係一個外憂內患嘅國家：遼同西夏同北宋虎視眈眈，民生又唔好，軍隊戰鬥力差，最攞命係政府入不敷支，神宗因而非常希望改革。佢任用改革派大臣王安石推行新法，即熙寧變法。變法內容針對經濟、民生、軍事等方面，包括均輸、青苗、免役、市易、保甲、保馬、方田均稅等等。
雖然變法的確增加國庫收入、減少軍費，但係王安石高估咗新法嘅效果：唔少平民負擔加重，新法內容又推行得太急，一事未成、一事又起，響軍事方面嘅變法成效又唔大；去到後期，王安石所起用嘅新人就好似呂惠卿、曾布，佢哋雖然有料但急功近利，打住變法嘅名義籍機貪污舞弊，本身惠民嘅措施最後變得非常擾民，引起民怨。再加上以司馬光做大佬嘅守舊派認為變法擾民、堅持「祖宗之法不可廢」，令到神宗變法嘅決心開始動搖。
1074年，王安石第一次畀神宗罷相。後嚟出於呂惠卿實在太過份、自把自為，王安石響一年後重新出任宰相。1076年，王安石因為大仔嘅死，決心唔撈。神宗最終響同年十月罷免佢嘅宰相一職，王安石由此徹底退出政壇。
熙寧變法失敗之後，神宗繼續佢嘅改革，史稱「元豐改制」，但無論改革力度定範圍都比唔起熙寧變法。佢好希望可以消滅西夏，但後嚟打輸仗，而神宗本人響1085年病死，到死佢都未能實踐自己嘅抱負。

元祐更化
神宗死後，繼位嘅哲宗趙煦只有9歲，所以高太后主政。高太后重用司馬光為首嘅守舊派，廢除嗮熙寧變法嘅所有措施（元祐更化），結果引發兩派人嘅鬥爭，即「新舊黨爭」；由於當時係高太后主政，所以新黨被打壓。哲宗對守舊派非常不滿，所以響親政後重用新黨，打壓舊黨。
1100年哲宗英年早逝，而哲宗啲仔又夭折，所以由細佬趙佶繼位，係宋徽宗。

亡國
1126年，金國軍隊攻入首都汴京（而家嘅開封），第二年滅亡（靖康之難），加埋九個皇帝，前後167年。

外交
北宋一路同遼國、金國、西夏對立，打仗打唔贏，畀人迫到簽和約，向呢三個國家進貢。同大理一路關係良好。

經濟
北宋係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。宋朝嘅首都汴京係宋朝喺北方嘅經濟重心，主要都係對外貿易為主。而喺江南沿岸重有多個通商口岸，買賣貨品到南洋等地。

文化
北宋朝廷比較注重文人嘅提拔同培育，所以北宋出咗唔少詞人，好似蘇東坡同李清照就係好好嘅例子。
北宋疆土
北宮伯玉

北宮伯玉（粵拼：bak1 gung1 baak3 juk6；？—186年），又叫北宮玉，係湟中嘅義從胡人（而家青海湟水流域一帶嘅月氏後裔），係東漢末年嘅羌人民變首領。
中平元年（184年）冬天，北地郡嘅先零羌人同枹罕、河關兩地一齊反漢，擁立北宮伯玉、李文侯做將軍，殺咗護羌校尉泠徵（護羌校尉係漢代爲咗防禦羌人而設，專門管羌事）。
之後佢哋打到去金城（而家甘肅蘭州）。當時涼州有嚴重叛亂，叛亂者詐降，要求見邊章同韓遂，呢兩個人喺西涼地區好有名氣。結果佢哋畀叛亂者劫持。叛亂聯軍劫持佢哋後，畀佢哋參與軍政。之後金城州郡大亂，叛軍殺咗金城太守陳懿。
中平二年（185年）春天，以誅殺宦官嘅名義，北宮伯玉領兵攻佔三輔，進逼園陵。於是朝廷任命董卓做中郎將、皇甫嵩做副左車騎將軍，去護衛長安、征討叛亂。後來話皇甫嵩無功，要佢卸任返來，於是叛軍氣焰更大。
當年農曆八月，朝廷任命司空張溫做車騎將軍，執金吾袁滂做副將，去征討北宮伯玉；然後又任命董卓做破虜將軍，同蕩寇將軍周慎一齊做張溫手下。之後張溫帶住共計十萬餘嘅步兵、騎兵屯駐美陽（而家陝西武功），同敵軍對打。慢慢噉北宮伯玉唔夠朝廷軍來。當年農曆十一月某夜，出現長達十餘丈嘅流星，光猛到照光叛軍軍營，嚇親啲馬。軍中啲人認爲非常之不祥，想返去金城。董卓聽到後好開心，第二日同右扶風鮑鴻一齊合攻叛軍，斬首數千人，叛軍敗走榆中（而家甘肅金城）。
中平三年（186年）冬天（《資治通鑑》記爲中平四年，即西元187年），韓遂奪取兵權，殺咗北宮伯玉、李文侯、邊章（《三國志》話邊章加入叛軍無耐就病死）。

參攷資料
范曄。〈卷八十七：西羌傳〉. 《《後漢書》》。｢湟中月氏胡，其先大月氏之別也，舊在張掖、酒泉地。……又數百戶在張掖，號曰義從胡。中平元年，與北宮伯玉等反，殺護羌校尉泠徵、金城太守陳懿，遂寇亂隴右焉。｣
陳壽。〈魏書：武帝紀〉. 《《三國志》》。｢典略曰：(韓)遂字文約，始與同郡邊章俱著名西州。章為督軍從事。……會涼州宋揚、北宮玉等反，舉章、遂為主，章尋病卒……｣
司馬光。〈漢紀：卷五十八〉. 《《資治通鑑》》。｢中平元年（甲子，公元一八四年）……北地先零羌及枹罕、河關群盜反，共立湟中義從胡北宮伯玉、李文侯為將軍，殺護羌校尉泠徵。金城人邊章、韓遂素著名西州，群盜誘而劫之，使專任軍政，殺金城太守陳懿，攻燒州郡。……中平二年（乙丑，公元一八五年）……北宮伯玉等寇三輔，詔左車騎將軍皇甫嵩鎮長安以討之。……八月，以司空張溫為車騎將軍，執金吾袁滂為副，以討北宮伯玉；拜中郎將董卓為破虜將軍，與蕩寇將軍周慎並統於溫。……中平四年（丁卯，公元一八七年）……韓遂殺邊章及北宮伯玉、李文侯，擁兵十餘萬，進圍隴西，太守李相如叛，與遂連和。｣
范曄。〈卷七十二：董卓列傳〉. 《《後漢書》》。｢中平元年……其冬，北地先零羌及枹罕河關腢盜反叛，遂共立湟中義從胡北宮伯玉、李文侯為將軍，殺護羌校尉泠徵。伯玉等乃劫致金城人邊章、韓遂，〈獻帝春秋曰：『涼州義從宋建、王國等反。詐金城郡降，求見涼州大人故新安令邊允、從事韓約。約不見，太守陳懿勸之使*(王)**[往]*，國等便劫質約等數十人。金城亂，懿出，國等扶以到護羌營，殺之，而釋約、允等。隴西以愛憎露布，冠約、允名以為賊，州購約、允各千戶侯。約、允被購，｢約｣ 改為 ｢遂｣，｢允｣ 改為 ｢章｣。』〉使專任軍政，共殺金城太守陳懿，攻燒州郡。明年春，將數萬騎入寇三輔，侵逼園陵，托誅宦官為名。詔以卓為中郎將，副左車騎將軍皇甫嵩征之。嵩以無功免歸，而邊章、韓遂等大盛。朝廷復以司空張溫為車騎將軍，假節，執金吾袁滂為副。拜卓破虜將軍，與蕩寇將軍周慎並統於溫。並諸郡兵步騎合十餘萬，屯美陽，以衛園陵。章、遂亦進兵美陽。溫、卓與戰，輒不利。十一月，夜有流星如火，光長十餘丈，照章、遂營中，驢馬盡鳴。賊以為不祥，欲歸金城。卓聞之喜，明日，乃與右扶風鮑鴻等並兵俱攻，大破之，斬首數千級。章、遂敗走榆中……三年春……其冬，征溫還京師，韓遂乃殺邊章及伯玉、文侯，擁兵十餘萬，進圍隴西。｣
北寧

北寧（越南文：Bắc Ninh）係越南一省，省會北寧市，人口大約110萬。
北屯區

北屯區（粵拼：bak1 tyun4 keoi1）係臺灣臺中嘅一個市轄區。
培正道遊樂場

培正道遊樂場，香港公園之一，遊樂場之一，喺何文田培正道同文福道交界，英文叫Pui Ching Road Playground。行政上歸九龍城區。設施有籃球場。
基亞仙圖范察堤

基亞仙圖范察堤（意大利文：Giacinto Facchetti，1942年7月18號—2006年9月4號）係意大利男足球員，踢中堅，1960至1978年踢職業，期間淨係效力過國際米蘭。

葳蕤史
呢節要加長。
培生擂台：無敵盃

《培生擂台：無敵盃》（英文：We Are Champs），係香港嘅打拳比賽，由人稱「香港電競之父」嘅鍾培生旗下嘅「培生培心」主辦，分別喺2021年同2023年搞過兩屆。

第一屆（2021年）
第一屆《培生擂台：無敵盃》喺2021年9月18號禮拜六夜晚8點喺九龍灣國際展貿中心匯星搞，重頭戲係鍾培生本人同話題人物林作嘅對決，畀傳媒叫做「百萬擂台戰」、「林鍾大戰」或者「林鍾一戰」。最後鍾培生以大熱姿態打贏咗林作，但就未有K.O.佢。
拳賽主持係方力申同蔡宛珊，評述員包括拳擊教練鄧子威、無綫電視體育主持何振然同埋藝人梁榮忠，表演嘉賓有Kolor同LMF，壓軸表演嘉賓係尹光。

第二屆（2023年）
第二屆《培生擂台：無敵盃》喺2023年12月1號禮拜五夜晚7點半喺灣仔修頓場館搞，總共有14場賽事，當中兩場焦點賽事包括周永恒對戰霍哥同埋劉馬車對戰龍心：前者最後由霍哥打贏；後者因為劉馬車喺比賽前一日畀警察以涉嫌非禮拉咗而打唔成，由臺灣拳手宗健代替。大會司儀係李賢。
培生學術英語考試

培生學術英語考試（英文：Pearson Test of English Academic，簡稱PTE Academic；又譯做PTE學術英語考試）係由金融時報嘅母公司英國培生集團（英文：Pearson Plc）以及GMAT嘅開發機構GMAC（管理專業研究生入學考試委員會）共同研究主辦嘅新一代國際性英文水平測試，2009年10月26號推出。
培生學術英語考試係一款完全基於電腦評分嘅英文水平考試。
為大學、高等學術機構、政府部門等專業組織提供全方位嘅學術英文能力衡量。
2009年11月4號培生學術英語考試正式登陸中國大陸，目前喺北京、上海同廣州三地都有得考。
培生學術英語考試目前獲得超過900個機構部門認可，平均分佈喺美國、英國、加拿大、澳洲以及愛爾蘭等多個國家同埋地區。

考試特點
同托福雅思相似，培生學術英語考試以說寫、閱讀、聽力三個部分嚟測試考生英文能力。每部分都包括唔同嘅考察範圍，考察考生全面嘅綜合能力（integrated skills），由呢個角度嚟講佢更似新托福（TOEFL iBT）。
考試時間係單一嘅3個鐘。
考試喺電腦平台上進行（computer-based），相對於雅思嘅傳統卷面答題，培生學術英語同新托福嘅網上答題（internet-based）平台更為接近。
同傳統嘅人手改卷唔同，培生學術英語採用全自動嘅機械評分，考生五日就可以知成績。
考試有效期同托福雅思一樣，都係兩年；
培生學術英語考試結合以下幾項特點：
多種口音同埋學術用語喺試題中出現，貼近現實情況。
總分範圍由10到90，分為6個分數等級。

考試形式
全場考試要一次完成，考試時間總共大概係三個鐘。
成個考試分成說寫，閱讀同埋聽力三個部分。除此之外，重有一個短暫嘅自我介紹以及10分鐘嘅選擇性休息。
除咗考試成績以外，考生會獲得一份詳細嘅成績報告單，包括考生嘅個人信息同埋相，考生總分，以及各部分嘅分項成績。

口語及寫作試題
呢部分試題主要測試考生嘅英文口語以及書面表達能力，平均考試時間大概77-93分鐘，題型包括朗讀、重複短句、描述圖像、複述文章、回答問題、概括文章大意以及簡短寫作。

閱讀試題
閱讀部分平均考試時間大概32-41分鐘，考試內容同傳統閱讀相似，包括單項、多項選擇題、重組段落以及填充。

聽力試題
呢部分試題主要測試考生對英文口語嘅聽力理解能力，平均考試時間大概45-47分鐘。
考試嘅錄音材料包括唔同嘅英文口音，例如英式英文、美式英文以及澳洲英文。
考察內容包括概括、多項選擇、填充以及聽寫。

報名同考試時間選擇
培生學術考試要求考生要年滿16歲。
年齡介乎16至18歲嘅考生，要家長或者監護人提供簽名嘅同意書。同意書表格可以喺當地培生客戶服務部門攞到。
註冊考試嗰時，考生要提供詳盡準確嘅個人信息，包括姓名、家庭地址、電子郵件、出生日期以及國籍等。
完成註冊後，考生會喺一兩日內收到電子郵件，確認考生嘅用戶名同埋密碼。
考生登入自己嘅賬戶之後，可以查到具體嘅考試地點同日子。考生可以根據自己嘅情況自己決定同埋改考試細節。
名人

出名或有名嘅人，別稱名流（英文：Celebrity）。
日本話入邊嘅名人，泛指各個行業受推崇嘅人。
《名人》，川端康成嘅圍棋小說。
名人牌電子詞典。
同餘類

喺某個特定模數下，個數集，包含澌啲會得到同樣餘數嘅整數嘅，即係同餘類。譬如下啲整數就分得落三個同餘類，即模3餘0同餘類（）、模3餘1同餘類（）、模3餘2同餘類（）。
畀定模數下，啲整數有兩個顯然特性：任一整數衹能屬於一個模同餘類；任兩整數屬於同一個同餘類，當且僅當佢哋同餘嗰陣。
名人百態

《名人百態》（Celebrity）係套美國嘅笑片電影，片長113 分鐘，喺1998年9月7號上畫。呢套戲嘅主角雲露娜維達、花姬贊臣、查理絲花朗、J. K. 西蒙斯、愛麗遜珍妮、謝菲胡禮、當勞侵、安東尼·美臣同森洛維。
同餘

同餘（Congruence Modulo）係指兩個整數除另一個整數，呢兩個數嘅餘數都係一樣。喺現代嘅數學基礎中，同餘係一個等價關係。數學上，同餘會以「」表達。
考慮澌所有整數，除數（即模數）相同下、餘數亦相同嘅一羣整數就叫做「同餘類」。一個簡單例子係，嘅同餘類就同啲整數嘅個位數對應（0: 10, 20... 1: 11, 21...）。

定義
如果兩個整數a、b係m嘅同餘既話，即係話a除m同b除m所得出嘅餘數係一樣。以數學表達嘅話即係：
同餘有一個等價嘅定義，就係m係可以整餘到。

例一
因為12同14除2都係餘0，所以可以寫成。

證明
證明同餘係等價關係。根據「」嘅要求，就需要證明，自反性、對稱性、傳遞性。
自反性：()  一個整數除另一個整數嘅餘數係不變，所以。
對稱性：() 如果a同b係m嘅同餘，。
相對嘅定義係：。
抽因式，抽個負出嚟，。
最後得出，。
傳遞性：() 如果a同b係m嘅同餘，同時b同c又係m嘅同餘，即係。
相對嘅定義係，同埋。
將兩條式互相加埋得出，。
最後得出，。
因此，呢個係一個等價關係。

商餘計算
其實商餘同同餘嘅關係係密不可分。

計算規則
如果，有一個整數，會令到。
如果，有一個整數，會令到。
其實以上嘅規則係需要證明。呢兩條規則嘅意思係，同餘嘅方程係同普通嘅無分別，都係可以乘同埋除。不過有一點要注意嘅係係整數，所以除法係唔存在。換句話嚟講，(2)係唔可以好似普通方程咁約簡。

同餘約簡
如果，而嘅話，就會有一個整數，會令到。變相將個n約走咗啦。
證明：利用比舒公式同埋輾轉相除法，知到會有整數符合。
利用上面嘅公式，得知。
如果將上面嘅n乘入去，得到。
因為同餘嘅傳遞性，。
同餘約簡可以係一個解線性商餘方程嘅工具。有關計算例子可以睇線性商餘方程。

應用
同餘可以證明一啲結果。例如：一個整數係可以被整除，咁佢每個數字都可以被整除。「」
證明：
可以將寫成就係嘅數字。
因為，所以。
名

名（ming4，meng2）係一個字要嚟講、稱呼、形容啲嘢、人、國家等等。總之係人類想攞嚟嘅嘢。喺哲學上，名嘅定義係好難解嘅。
大吉嶺茶

大吉嶺茶係印度西孟加拉邦大吉嶺出產嘅茶，茶種主要嚟自中國安徽，19世紀畀英國人帶咗過去種。
大吉利是有限公司

《大吉利是有限公司》（英文：The Darjeeling Limited）係套美國嘅電影，喺2007年上畫。呢套戲嘅主角有奧雲韋遜、艾哲倫保迪、安芝莉嘉侯絲頓同埋積遜舒華薩曼。
大吉利車隊

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|大吉利車隊|small=no|version=|insertversion=|section=}}。
大吉利車隊係廣州電台節目，內容多數係以搞笑風格針砭時事。後來仲有改成動畫片同漫畫書。
大吉沙

大吉沙（粵拼：daai6 gat1 saa1）係中國廣東廣州地區，珠江航道東邊嘅一個島，喺黃埔區黃埔港南邊；番禺區化龍北邊；長洲東邊；大蠔沙西邊。島周邊有好多自然形成嘅沙洲仔。
呢個島喺成個廣州地區入面，經濟比較落後嘅地區。因為島入面得好少舖頭，而且附近冇橋樑同隧道可以入嚟，加上附近得一個碼頭仔，而且每日得5班白天船，交通可以用「自古華山一條路」形容。島入面嘅生態、生產勞動同生活都好似11世紀噉。
大吉嶺

）係印度西孟加拉邦嘅一座城市，出名大吉嶺茶同大吉嶺喜馬拉雅鐵路（中文：大吉嶺喜馬拉雅鐵路）。
大吉隆坡

大吉隆坡（英文：Greater Kuala Lumpur）係馬來西亞最大嘅都會區，面積涵蓋咗成個吉隆坡、布城同雪蘭莪州大部分地區，除咗沙白安南縣、瓜雪縣、烏雪縣同瓜冷縣，覆蓋面積大約有2,793.27平方千米。佢個概念同大倫敦同埋大多倫多地區相似

目標
大吉隆坡畀馬國政府鑑定為馬來西亞關鍵經濟區，希望城市經濟成長可以進入世界前20名以內，目標係將大吉隆坡喺2020年之前成為全球20大宜居城市之一。

教育
呢節要加長。

高等學院
大吉隆坡地區有好多高等學府，包括馬來亞大學（QS五星大學，2021年QS世界大學排名第59名）、馬來西亞國立大學（2021年QS世界大學排名第141名）、馬來西亞博特拉大學（2021年QS世界大學排名第132位）、拉曼大學、澳大利亞莫納什大學馬來西亞分校、英國諾丁漢大學馬來西亞分校等。<ref>topuniversities.co<ref>
大同

大同 (思想)，中國嘅傳統儒家思想，係希望人人友愛、平等、無戰爭嘅社會理想，出自禮記禮運篇。
一種以集體化爲目的嘅一體感。
大同主義，大韓民國陽光政策嘅一環，包括喺獨島問題上對日強勢。

中華
大同市，山西嘅地級市。
大同縣，山西大同嘅縣。
大同區 (大慶)，黑龍江省大慶嘅市轄區。
大同區 (臺北)，臺灣臺北嘅轄區。
大同鄉，多處。
大同鎮，多處。
大同街道，多處。
大同頂，中國廣東深圳梧桐山南嘅山頂。
大同路，多處。

朝鮮半島
大同郡，北韓平安南道嘅郡。
大同江，朝鮮半島第五大江。
大同江區域，北韓平壤嘅政區。

中國
大同 (梁)，南朝梁梁武帝蕭衍嘅年號，從535年到546年。
大同 (南詔)，南詔領袖隆舜嘅年號。
大同 (遼)，遼國遼太宗耶律德光年號。
大同 (滿洲國)，滿洲國康德帝溥儀嘅年號，1933年到1934年。
大同 (蒲鮮萬奴)，金國軍閥蒲鮮萬奴年號，1224年到1233年

日本
大同 (日本)，平城天皇同嵯峨天皇嘅年號，806年到810年。

書刊
大同書，康有為寫嘅，入面講未來美好社會嘅模式，即係「世界大同」。
大同 (雜誌)，臺灣1946年到二二八事件期間嘅重要雜誌。

公司
大同公司，臺灣一個電器製造商。
大同電力機車，中國鐵路機車製造商，總部喺山西大同。
大同煤礦集團公司，中國煤炭企業，總部喺山西大同。
大同煤業股份，中國煤炭企業，上市公司，大同煤礦集團公司子公司。
大同生命保險，日本人壽保險公司，總部喺大阪。
大同火災海上保險，日本財產保險公司，總部喺琉球那霸。
大同特殊鋼，日本合金鋼製造商，總部喺名古屋。
大同老餅家，香港餅家。

學校
大同大學，中國內地、臺灣、韓國、日本都有大同大學。
臺北市立大同高級中學，臺灣臺北一間完全中學。
臺北市私立大同高級中學，臺灣臺北一間私立高中。
大同技術學院，臺灣嘉義一間私立技術學院。
屏東縣立大同高級中學，臺灣屏東一間高中學校。
苗栗縣立大同高級中學，臺灣苗栗一間高中學校。

體育
大同足球隊，臺灣足球俱樂部。

宗教
巴哈伊信仰，舊時譯做「大同敎」。

組織、運動
大同會，日本嘅山口組系暴力團。
大同團結運動，明治中期自由民權運動各派別嘅統一運動。
大同教，大阪府同和教育研究協議會嘅簡稱。
北戴河奧林匹克大道公園

（簡化字：北戴河奥林匹克大道公园；英文：Beidaihe Yuan Yuan Apartment Olympic Park），簡稱北戴河奧林匹克公園，係中國河北秦皇島一公園，2002年4月動工，2005年5月1號起好，位置喺北戴河，西北靠濱海大道；南靠聯峰路；東靠單赤路。
佢既係成個河北省唯一攞到「全國優秀體育公園」稱呼嘅公園，又係秦皇島市人民政府喺2002年4月經北京奧組委批准而搞嘅公園。

廣場主雕塑同音樂噴泉
廣場主雕塑嘅鋼架和平鴿樣喺濱海大道嗰邊睇喺聯峰路嗰邊睇喺近住單赤路嗰邊睇
火炬壇奧運冠軍大道北邊最㞘嘅地面紀念碑400m標準跑道同足球場
公園正門一景，亦係北戴河嘅地標。中間有座鋼架整嘅和平鴿，若果唔同方向睇，個樣都唔同：
喺濱海大道嗰邊睇：似白鴿。
喺聯峰路嗰邊睇：似火炬。
喺近住單赤路嗰邊睇：似帆船。

奧運冠軍林
公園正門一景，喺公園西邊近住濱海大道嗰頭。喺2008年奧運舉辦前夕，曾經有12位中國大陸運動員種過12樖白果。附近嘅火炬壇亦幾出名下，因為喺2008奧運就快舉辦嗰時搞過奧運火炬接力，重喺埋嗰度點著聖火。

奧運冠軍大道
公園南邊林間道路一景。兩邊都有寫住中國大陸歷屆奧運冠軍得主啲手腳印同簽名，兩邊亦有堆雕塑柱響度。喺大道北邊最㞘位近住噴泉嗰邊亦有嚿地面嘅紀念碑，寫住「中国北戴河·奥林匹克大道」呢11個中文字同「OLYMPIC ROAD BEIDAIHE CHINA」四個英文單詞。

奧林匹克浮雕墻
公園東邊道路一景，喺噴泉廣場後邊。浮雕牆入面啲嘢寫嘅係從古代到而家啲奧運發展史，及中國大陸嘅奧運發展情況。

單體雕塑
公園南邊一景。入面有63件奧運項嘅單體雕塑兼分散式擺放，嗰堆雕塑都由中國大陸啲雕塑藝術家嚟整嘅。

其它設施
喺公園東邊重有個400m嘅跑步運動場同輪滑運動場，及一堆體育健身設施響度。尤其喺公園南門嗰邊有間輪滑博物館響度。
北戴河站

北戴河站（粵拼：bak1 daai3 ho4 zaam6；簡化字：北戴河站）係中國河北秦皇島嘅火車站，1893年啟用，喺北戴河區站南大街54號。佢係北戴河其一主要車站。
北投區

北投區係中華民國臺灣臺北市嘅一個區，面積56.82平方公里，人口26萬。
北摩鹿加

北摩鹿加（North Maluku）係印尼東北部一個省，幅蓋摩鹿加群島嘅北部，首府索菲菲。人口104萬，主要集中喺響德那第島。
北斗

北斗係星官之一，喺紫微垣之下。北斗有七粒星，排到好似斗咁，所以叫北斗。北斗一二三四五六七，全部喺西洋天文嘅大熊座內。北斗有帝車嘅叫法，亦北辰、大辰嘅叫法，北斗好車咁轉，而斗柄所指亦可以定辰。
北斗英文譯做「Northern Dipper」。世界上唔同民族都有類似嘅組合，例如美國人叫佢做「Big Dipper」，英國人叫佢做「Plough」。
北斗之所有北，皆因星官重有兩斗。一斗為二十八宿之斗宿，別稱南斗。另一斗喺天市垣，市中之斗。

北斗七星
七星分為斗𣁽同斗杓
斗𣁽，或稱𣁽，北斗之頭，有四星。
一為天樞，儀象考成編為做北斗一，西洋星座為大熊座α星。
二為天璇，儀象考成編為北斗二，西洋星座大熊座β星。
三為天機，儀象考成編為北斗三，西洋星座大熊座γ星。
四為天權，儀象考成編為北斗四，西洋星座大熊座δ星。
斗杓，或稱杓，或者斗柄，有三星。
一為玉衡，儀象考成編為北斗五，西洋星座大熊座ε星。
二為開陽，儀象考成編為北斗六，西洋星座大熊座ζ星。
三為瑤光，杓之尾，儀象考成編為北斗七，西洋星座大熊座η星。
另外，北斗重有叫輔嘅星，喺開陽隔籬，即係西洋嘅大熊座80星。

周圍星官
北斗周圍星官。
北斗好易認，搵星好幫手。

斗𣁽
斗𣁽，天璇望向天樞，再望多五倍距離，就係北極星勾陳一。
斗𣁽對出有個圏，就係文昌

斗杓
順住斗杓，再出，有玄戈、招搖、天鋒。天鋒所在梗河。再順勢，見到夜天恆星第三光，大角，東方蒼龍之角。見大角，就搵到左右攝提。再由大角向出，搵到角亢兩宿。
招搖、天鋒，過啲有個圈，叫貫索。

北斗九星
北斗七星及九星說明。天樞、天璇、天機、天權為𣁽。玉衡、開陽、搖光為杓。九星加招搖同天鋒。玄戈喺搖光招搖之間。
北斗九星有兩說，一種為左輔右弼。七星近處，有兩粒暗啲嘅星。
另一說為外加斗杓向外加兩星。招搖同天鋒，而招搖同搖光之間，有粒暗少少，叫玄戈。

儀象考成
儀象考成，北斗添十六星，然而增在星名，而非星官，為天樞增一到天樞增三，天璇增一到天璇增八，為天權增一到天權增三，為開陽增一及開陽增二。
塘福懲教所

塘福懲教所（英文：Tong Fuk Correctional Institution）係香港懲教署轄下嘅一間中度設防嘅懲教所，喺新界大嶼山塘福蔴埔坪，喺1966年投入服務，收容男性青少年犯，當時最大收容額係650人。
塘福懲教所本嚟分做蔴埔坪監獄同塘福中心，喺2010年2月25號合併同改名，合併後最多收容到925人。
塘肚山村

塘肚山村，香港一村，喺新界北部，介於蓮麻坑同昂塘之間，英文Tong To Shan Tsuen。無馬路入，蓮麻坑有山路入。
塘面村遊樂場

塘面村遊樂場，香港公園之一，遊樂場之一，喺大埔林村塘面村，英文叫Tong Min Tsuen Playground。行政上歸大埔區。設施有籃球場。
塘西風月

塘西風月，香港舊時石塘嘴一帶妓院，曾經興旺一時，有錢人都去風月，夜夜笙歌一番。戰前禁娼，塘西風月亦煙滅於世。塘西逸聞，散見於當時新聞紙。
香港開埠之後，唐人嘅煙花之地都喺水坑口，近上環一帶。一八七八年，已經成大生意，炒貴地皮。由於近鬧市，混雜民居，妓女所在，就成滋擾。一九〇三年，香港政府強制要妓院搬到石塘嘴，先至續牌。當時石塘嘴，路途遙遠，尚未大興土木，原本係採石之地，甚係荒涼。政府劃妓寨地，東限屈地街，西極卑路乍街。塘西風月亦可謂城邊開荒，化成娛樂勝地，促使交通興旺，人有人力車穿梭，後有電車往來。
中華民國，一從辛亥革命之後，省城就開始禁娼。之不過時局不穏，時而禁娼，時而開娼，亦促使靠風月生活嘅人，轉投塘西，
妓寨有分大寨小寨，是為上流下流之別。上流，官商名流所玩，名妓知書識墨，通音律，亦唔係接客，附庸風雅，上流文士交流之處。春宵一刻值千金，一擲千金亦未必可以得手。下流係平民所玩，有錢就有得下流，做嫖客也。
妓院多亦帶旺其他生意，有十幾間大酒家，重有太平戲院，專做大戲。太平戲院路遠，利希慎之母，年時已高，為便母睇戲，就喺利園山建利舞臺，風頭勁過太平戲院，此為後話。風月亦庇護藝術，如南音，就係有錢人所愛，瞽師杜喚亦喺妓寨酒家唱南音謀生。
順帶一提，㝷花問柳自多生花柳病，水坑口同石塘嘴之間，有西營盤，西營盤有性病醫院。一八七九年，醫院重建，國家醫院亦搬到此處。
一九三二年六月，政府禁娼。一九三五年六月三十日，此為終日，寛限期一過，塘西風月終落幕，成絕響。自始香港無煙花地，娼妓淪為地下業，無風月依枝歌仔唱。

戲
《胭脂扣》，講塘西風月，妓女如花只愛十二少。
塘沽協定

塘沽協定係一份由中華民國同大日本帝國之間，喺1933年5月31號喺天津簽嘅唔平等條約。呢份屬於一份停火條約，容許日本繼續控制住佢經過入侵而贏咗返嚟嘅滿洲，之後冇耐就成立咗滿洲國。
塘福

塘福（英文：Tong Fuk）係香港新界大嶼山一笪地方，喺大嶼山南部，石壁嘅東面，附近有塘福懲教所同塘福泳灘。
塘福泳灘

塘福泳灘，香港泳灘之一，喺大嶼山塘福，嶼南道，英文叫Tong Fuk Beach。行政上歸離島區。設施有泳灘。歸康樂及文化事務署管。
塘福燒烤場

塘福燒烤場（英文：Tong Fuk Barbecue Area）係香港一燒烤場，喺大嶼山塘福，行政上歸離島區。
塘蝨

塘蝨，又叫塘虱，學名叫鬍鯰科（Clariidae），係種淡水魚，亦係隻好常見嘅食用魚。
大中祥符

大中祥符係北宋皇帝趙恆嘅第三個年號，相當於公元1008年到1016年，前後總共9年。
大中華

大中華（英文：Greater China）包括咗華人係主要居民嘅地方，狹義嚟講係指中華人民共和國政權控制緊嘅中國大陸，香港政權控制緊嘅香港，澳門政權控制緊嘅澳門，同埋中華民國政權控制緊嘅台灣地區。廣義嚟講，大中華有時重會包埋大馬同星加坡。大中華呢個詞成日用響經濟同商業領域度，例如跨國企業會用到呢個詞嚟分區。
喺大中華地區入面，一般華人都會識得用華語溝通。華語基本上係以標準官話為基礎，但去到唔同地方都有唔同嘅稱呼。
大丙

大丙，水神，善御，即係駕車，亦寫做大白、大內、大豆。呂氏春秋聽言有講，「造父始習於大豆」。咁講大丙做咗造父師父。

記載
呂氏春秋聽言。
「
造父始習於大豆、逢蒙始習於甘蠅、御大豆、射甘蠅、而不徙人以為性者也。
」
淮南子原道有節咁寫，講大丙同馮夷，都係御車能手。
「
昔者馮夷大丙之御也、乘雲車、六雲蜺、遊微霧、鶩忽怳、歷遠彌高以極往。經霜雪而無跡、照日光而無景。抮扶搖抱羊角而上、經紀山川、蹈騰昆侖、排閶闔、淪天門。
」
高誘注寫「夷或作遲、丙或作白。皆古之得道能御陰陽者也。」
同書另一篇覽冥，話佢唔使用轡銜。
「
夫鉗且大丙不施轡銜、而以善御聞於天下。
」
張衡東京賦有講佢駕車。
「
天子乃撫玉輅、時乘六龍。發鯨魚、鏗華鍾。大丙弭節，風后陪乘。
」
依度弭節係駕車徐行。
高誘注曰「二人、 太乙之御也。」
大中華膠

大中華膠，又叫大中華撚或者大中華閪，係指自發擁護大中華主義或者中國共產黨嘅華裔網民。呢個詞語含有貶義，特別喺馬來西亞同新加坡華人群體入面被廣泛使用。其中「膠」係指言論上違反邏輯常理，傾向強迫其他人必須自認為係中國人或者中華民族，具有強烈嘅佔有欲，將唔同國籍甚至民族嘅人含糊其辭混為一體，籠統叫做中華民族。代表言論有「你換邊個國籍都改變唔到你身體入面流住中國人嘅血」、「身為華人就一定要支持中國」等，活躍喺全世界各地嘅中文網絡評論區。
佢哋唔一定擁護社會主義或者共產主義，但大多都係中國共產黨或者中國國民黨嘅支持者，因為佢哋認為呢兩個黨比起其它中國政治勢力更傾向支持一統中國嘅理念。

起源
「中華膠」一詞乃衍生自香港網民所講嘅「左膠」，意思係太強調左派理想主義，甚至個腦思維僵化，其中「膠」源自香港網絡術語「硬膠」，而「硬膠」係廣東話粗口「戇鳩」嘅諧音，帶有愚昧嘅意思。

演變
中華膠嘅起源最早可追溯去到清末民初，華人遠赴海外嗰時，海外落地生根嘅華人（包括華僑），依然對中國抱有一種特殊「中國情結」（或者叫大中華主義）嘅意識型態。唔同中國民族主義主張係所有中國國籍嘅各民族人民都係中華民族一份子，又嚮往中共治理文化嘅人。
而部分華人喺面對好多種族唔平等同歧視嘅環境入面，產生寄望一個外在強大嘅中國嚟保護自己嘅心態，同埋近年中國嘅崛起同向外擴散影響力嘅因素，產生咗民族自豪感，又稱之為「大中華情結」。
隨住網絡時代同全球化嘅到嚟，網絡資訊受到各種中共統戰宣傳影響，導致網友好容易吸收呢啲意識型態思維（參見中港矛盾），產生盲目誇大中國（中共）嘅好處並且為佢嘅言論護航。
直到2019年，香港爆發大規模嘅反逃犯條例修訂運動，香港同星馬地區嘅網絡上面爆發兩派立場對立嘅網友，發表大量支持同反對嘅言論。部分網友亦配合中共大外宣政策，發表喺政治上傾向中國政府同中國共產黨言論，盲目咁誇大中國嘅好處，呢啲人士被稱做「中共膠」。
大同鄉

大同鄉（粵拼：daai6 tung4 hoeng1）係台灣宜蘭縣嘅一個鄉級行政區。
大同運動中心

大同運動中心係臺灣臺北市第9座啟用嘅市民運動中心，樓地板面積11,400平方公尺，地下3層、地上6層。2008年8月完工，但因招商多次流標，直至2009年12月12號正式啟用，承包經營單位係遠東鐵櫃鋼鐵廠股份有限公司。特色設施係溜冰場。

地理位置
地址喺臺北市大同區大龍街51號。

設備
大同運動中心運動場館羽球場、溜冰場、有氧舞蹈教室、技擊教室、健身房、綜合體育場球場、國際會議廳、桌球、社區教室、兒童遊戲室、泳池館、地下平面停車場。。
大同頂

大同頂（Tai Tung Ting）係中國深圳梧桐山南便一個山頂，西便係沙頭角，東便係五廟地，極近香港邊境。山頂南便個伯公坳，係沙頭角河同深圳河嘅分水嶺。
大同頂西南有徑口。
座標:  北緯22°33′42.58″東經114°12′20.36″